7:9, 10; 10:21; 16:22—A mafoko a Jobe a neng a a bua fano a bontsha gore o ne a sa dumele mo tsogong ya baswi? Dikakgelo tseno di tlhalosa se se neng se tla tloga se diragalela Jobe. Jaanong he, Jobe o ne a raya goreng? A ka tswa a ne a raya gore fa a ka swa, ga go ope wa balekane ba gagwe yo o neng a tla mmona. Go ya ka se bone ba neng ba tla se bona, o ne a se kitla a boela kwa ntlong ya gagwe kana a amogelwa ke ope go fitlha ka nako e Modimo a e beileng. Gape Jobe a ka tswa a ne a raya gore ga go ope yo o ka kgonang go boa kwa Sheole a sa thusiwe ke Modimo. Go ya ka se re se balang mo go Jobe 14:13-15, ga go pelaelo gore Jobe o ne a solofetse gore mo isagweng go tla nna le tsogo ya baswi.